钦定古今图书集成/理学汇编/学行典/第023卷 > 皇极经世心易发微四 > 《应举》
## 钦定古今图书集成/理学汇编/学行典/第023卷 > 皇极经世心易发微四 > 《应举》

凡占应举，看起意之时得何卦数，再加当时年月日
时，共算成若干四柱，不可空耗。盖千为监临提调，百
为考官举主，十为本身文章，零为论策及报捷之人。
千数带贵魁禄马，监临提调喜之；百数带贵魁禄马，
考官举主爱之。十数入局，文章得意。零数得局，论策
称心。四柱得巽离，为文章得意，更有天贵、天赦、天喜、
禄马，则文书有气，官爵高迁。远信临门，喜事入宅。凶
星在数，文书迟疑，所谋少成。元缺监临不取，会缺考
官不爱，亦无举主荐扬。运缺非有事故，不得入场，必
文章题目，有失主意，世缺亦然。百零生运，虎榜题名。
百零克运，龙门点额。进数逢禄马贵人，更与四植相
合者，求无不得。退数乏禄马贵人，更与四植冲刑克
害者，徒费精神，求官亦仿此而推。